அதேநேரத்தில் அமெரிக்காவின் அதிபர் ஒபாமா கியூபாவிற்கு பயணம் மேற்கொண்டது, வரலாற்று முக்கியத்துவம் வாய்ந்த ஒன்று. அதன்மூலம் கியூபா மீதான பொருளாதாரத் தடை தானாக விலகிவிடும் என்ற நம்பிக்கை, நமக்கு இல்லை. அதற்கான போராட்டத்தை, கியூபாவின் அண்டை நாடுகளான தென் அமெரிக்க மற்றும் கரீபியன் நாட்டு மக்களுடன் இணைந்து மேற்கொள்ள வேண்டியுள்ளது. அது ஒரு ஏகாதிபத்திய எதிர்ப்பு போராட்டம் என்பதை மறந்து விட முடியாது எனக் குறிப்பிட்டது, கவனிக்கத் தக்கது. நெடிய போராட்டங்கள் சில நிகழ்வுகளில் முடிந்து விடுகிற ஒன்றல்ல. சோசலிசத்திற்காக நீடித்த போராட்டத்துடன் இணைந்தது.